તુર્કો પાસે જાનિંસારી સેના હતી.જાન નિસાર કરનારા યોધ્ધાઓ,જે વાસ્તવમાં નાની ઉમરનાં ખ્રિસ્તી છોકરાઓને પકડીને મુસ્લિમ બનાવેલાં સૈનિકો હતાં.આ જાનિંસારીઓનો આગા દર વર્ષે બોસ્નિયા આવતો અને "બ્લડ ટ્રીબ્યુટ" કે લોહીનાં કર્જ રૂપે નક્કી કરેલાં ખ્રિસ્તી છોકરાઓને પકડીને ઇસ્તંબુલ લઇ જઇને તુર્ક સુલતાનને ખંડણી રૂપે આપતો.દસથી પંદર વર્ષનાં તગડા,ખુબસુરત,ઉંચાં છોકરાઓને પકડવામાં આવતા હતાં.એમને તુર્કી લઇ જઇને એમનાં નામ,વતન,દેશ,માતા પિતા,સંબંધો બધું જ મિટાવી દેવામાં આવતુ,સુન્નત કરીને મુસ્લિમ બનાવી દેવામાં આવતાં અને જીવનભર સુલતાનની સેવાં કરતાં.જ્યારે તુર્ક હાકેમો આવતાં ત્યારે ઘણાં ખ્રિસ્તી માબાપો તેમનાં છોકરાઓને સંતાડી દેતાં હતાં.ગંદા રાખતાં,ક્યારેક ખુદનાં બેટાની એકાદી આંગળી કુહાડીથી કાપી નાખતાં કે જેથી તુર્ક આગાં એમનાં છોકરાને છોડી દે.